CELEX: 52017PC0758
Language: hu
Date: 2017-12-18
Title: Javaslat A TANÁCS VÉGREHAJTÁSI HATÁROZATA on subjecting the new psychoactive substance N-(1-amino-3-methyl-1-oxobutan-2-yl)-1-(cyclohexylmethyl)-1H-indazole-3-carboxamide (AB-CHMINACA) to control measures

EURÓPAI BIZOTTSÁG
            Brüsszel, 2017.12.18.
            COM(2017) 758 final
            2017/0341(NLE)
            Javaslat
            A TANÁCS VÉGREHAJTÁSI HATÁROZATA
            on subjecting the new psychoactive substance N-(1-amino-3-methyl-1-oxobutan-2-yl)-1-(cyclohexylmethyl)-1H-indazole-3-carboxamide (AB-CHMINACA) to control measures
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               Az új pszichoaktív anyagokra vonatkozó információcseréről, kockázatértékelésről és ellenőrzésről szóló 2005/387/IB tanácsi határozat
                  1
                háromlépcsős eljárást vezet be, amelynek nyomán az új pszichoaktív anyagok az egész Unióban ellenőrzési intézkedések alá vethetők.
            
            
               A Kábítószer és a Kábítószerfüggőség Európai Megfigyelőközpontja (EMCDDA) és az Europol 2017. július 4-én közös jelentést adott ki a 2005/387/IB tanácsi határozat 5. cikkével összhangban. A Bizottság és hét tagállam felkérésére a Tanács 2017. szeptember 15-én az említett tanácsi határozat 6. cikkének (1) bekezdése szerint kérte az N-(1-amino-3-metil-1-oxobután-2-il)-1-(ciklohexil-metil)-1H-indazol-3-karboxamid (AB-CHMINACA) új pszichoaktív anyag felhasználása, előállítása és az azzal való kereskedelem által okozott kockázatok értékelését, valamint a szervezett bűnözés szerepének és az anyag ellenőrzési intézkedéseknek való alávetéséből eredő esetleges következményeknek a felmérését.
            
            
               Az AB-CHMINACA kockázatértékelését az EMCDDA tudományos bizottsága végezte el a tanácsi határozat 6. cikkének (2), (3) és (4) bekezdésének rendelkezéseivel összhangban. A kockázatértékelési jelentést 2017. november 14-én benyújtották a Bizottságnak és a Tanácsnak. A kockázatértékelés az alábbi főbb megállapításokat tartalmazza:
            
            
               ·Az AB-CHMINACA a szintetikus kannabinoidok közé tartozik. Hasonló hatásokat mutat, mint a kannabisz legfőbb pszichoaktív hatásaiért felelős THC, de életveszélyes toxicitása még erősebb. Az AB-CHMINACA magas hatáserőssége és az anyag nagy és változó tartalma a dohánykeverékekben magas kockázatú mérgezésnek minősül.
            
            
               ·Az AB-CHMINACA legalább 2014 áprilisa óta jelen van az Európai Unióban, és megjelenését 24 tagállamban észlelték. Az AB-CHMINACA-val összefüggésben hat tagállam eddig összesen 31 halálesetet jelentett. Legalább kilenc haláleset kapcsán megállapítást nyert, hogy a halált vagy maga az AB-CHMINACA idézte elő, vagy abban feltehetően szerepet játszott.  
            
            
               A Bizottság a 2005/387/IB tanácsi határozat 8. cikkének (1) bekezdése szerint a kockázatértékelési jelentés átvételétől számított hat héten belül kezdeményezést nyújt be a Tanácshoz az új pszichoaktív anyagok ellenőrzési intézkedéseknek történő alávetéséről az Unió egészében, vagy jelentést terjeszt elő, amelyben megindokolja, miért nem tartja szükségesnek ilyen kezdeményezés benyújtását. A Bíróság C-317/13. és C-679/13. sz. egyesített ügyekben 2015. április 16-án hozott ítélete értelmében a 2005/387/IB tanácsi határozat 8. cikkének (1) bekezdésén alapuló jogi aktus elfogadása előtt konzultálni kell az Európai Parlamenttel. 
            
            
               A kockázatértékelési jelentés megállapításai alapján a Bizottság úgy ítéli meg, hogy az anyagot indokolt az egész Unióban ellenőrzési intézkedéseknek alávetni. A kockázatértékelési jelentés szerint az AB-CHMINACA által kiváltott heveny toxicitás olyan jellegű, amely súlyos egészségkárosodást okozhat az egyéneknél.
            
            
               2.
                     A JAVASLAT CÉLJA 
            
            
               E tanácsi végrehajtási határozatra irányuló javaslat célja a tagállamok felszólítása arra, hogy az AB-CHMINACA-t vessék alá ellenőrzési intézkedéseknek és büntetőjogi szankcióknak az Egyesült Nemzetek Szervezete pszichotrop anyagokról szóló, 1971. évi egyezménye szerinti kötelezettségeiken alapuló jogszabályaik előírásainak megfelelően.
            
            
               2017/0341 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               az N-(1-amino-3-metil-1-oxobután-2-il)-1-(ciklohexil-metil)-1H-indazol-3-karboxamid (AB-CHMINACA) új pszichoaktív anyag ellenőrzési intézkedéseknek való alávetéséről
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel az új pszichoaktív anyagokra vonatkozó információcseréről, kockázatértékelésről és ellenőrzésről szóló, 2005. május 10-i 2005/387/IB tanácsi határozatra
                  2
                és különösen annak 8. cikke (3) bekezdésére,
            
            
               tekintettel az Európai Bizottság javaslatára,
            
         
         
            
               tekintettel az Európai Parlament véleményére
                  3
               , 
            
            
               mivel:
            
            
               (1)A Kábítószer és a Kábítószerfüggőség Európai Megfigyelőközpontjának (EMCDDA) kibővített tudományos bizottsága rendkívüli ülésén a 2005/387/IB határozat 6. cikke alapján kockázatértékelési jelentést készített az N-(1-amino-3-metil-1-oxobután-2-il)-1-(ciklohexil-metil)-1H-indazol-3-karboxamid (AB-CHMINACA) új pszichoaktív anyagról, majd e jelentést 2017. november 14-én benyújtotta a Bizottságnak és a Tanácsnak.
            
            
               (2)Az AB-CHMINACA a szintetikus kannabinoidok közé tartozik. Hasonló hatásokat mutat, mint a kannabisz legfőbb pszichoaktív hatásaiért felelős THC, de életveszélyes toxicitása még erősebb. Az AB-CHMINACA magas hatáserőssége és az anyag nagy és változó tartalma a dohánykeverékekben magas kockázatú mérgezésnek minősül. 
            
            
               (3)Az AB-CHMINACA legalább 2014 áprilisa óta jelen van az Unióban, és megjelenését 24 tagállamban észlelték. Az AB-CHMINACA jellege miatt valószínűleg a tényleges előfordulásnál kisebb számú észlelésről születik bejelentés, mivel nem végeznek rutinszerű ellenőrzéseket az anyagra vonatkozóan. A lefoglalások alkalmával az anyagot elsősorban növényi anyag formájában azonosították, de por formájában és kisebb mértékben egyéb fizikai formákban (például folyadékként és itatóspapírként [bélyegként]) is észlelték. Az Európai Unión belül több mint 4 600 lefoglalást hajtottak végre. 
            
            
               (4)Az AB-CHMINACA-val összefüggésben hat tagállam eddig összesen 31 halálesetet jelentett. Legalább kilenc haláleset kapcsán megállapítást nyert, hogy a halált vagy maga az AB-CHMINACA idézte elő, vagy abban feltehetően szerepet játszott. Ezen túlmenően négy tagállam az AB-CHMINACA-hoz köthető hét nem halálos kimenetelű heveny mérgezést is jelentett. Az AB-CHMINACA jellege miatt valószínűleg a tényleges előfordulásnál kisebb számban észlelnek és jelentenek be mind nem halálos kimenetelű mérgezéseket, mind haláleseteket.
            
            
               (5)Nincs arra utaló információ, hogy a szervezett bűnözés szerepet játszik az AB-CHMINACA Unión belüli előállításában, terjesztésében (kereskedelmében) és kínálatában. A rendelkezésre álló adatok arra engednek következtetni, hogy az AB-CHMINACA-t Kínában működő vegyipari vállalatok állítják elő. 
            
            
               (6)Az AB-CHMINACA-t jellemzően „legal high” dohánykeverékként és porként értékesítik kábítószer-fogyasztási kellékeket árusító boltok kis- és nagykereskedelmi mennyiségben, valamint az interneten árulják a kannabisz „legális” helyettesítőjeként. Közvetlenül a kábítószerek feketepiacán is értékesíthetik. Mivel e termékeknél ritkán tüntetik fel az összetevőket, a legtöbb fogyasztó nincs tisztában azzal, hogy általánosságban szintetikus kannabinoidot és konkrétan AB-CHMINACA-t használ. 
            
            
               (7)Az AB-CHMINACA-nak nincs elismert humán, illetve állatgyógyászati felhasználása az Unióban és – úgy tűnik – máshol sem. Semmilyen jel nem utal arra, hogy az AB-CHMINACA-t az analitikai célú referenciaanyagkénti alkalmazásán, valamint a tudományos kutatásokban való használatán kívül bármilyen egyéb célra felhasználnák.
            
            
               (8)A kockázatértékelési jelentésből kiderül, hogy további kutatások révén az AB-CHMINACA kapcsán felmerült több olyan kérdés is megválaszolható lenne, amelyek arra vezethetők vissza, hogy nem állnak rendelkezésre adatok arról, hogy az anyag milyen kockázatokat rejt magában az egyének egészsége, a közegészségügy és a társadalom szempontjából. Ugyanakkor az anyag által jelentett egészségügyi és társadalmi kockázatokra vonatkozó, rendelkezésre álló bizonyítékok elegendő alapot szolgáltatnak ahhoz, hogy az AB-CHMINACA-t az egész Unióban ellenőrzési intézkedéseknek vessék alá.
            
            
               (9)Az AB-CHMINACA-t sem az Egyesült Nemzetek 1961. évi Egységes Kábítószer Egyezményében, sem az Egyesült Nemzetek pszichotrop anyagokról szóló, 1971. évi egyezményében nem vették ellenőrizendő anyagként jegyzékbe. Az Egyesült Nemzetek rendszere keretében az anyag jelenleg értékelés tárgyát képezi, és a WHO kábítószer-függőségi szakértői bizottsága a 2017. november 6–10-én Genfben tartott 39. ülésén elemezte az anyagot. Ez nem gátolja, hogy az Unió határozatot hozzon az anyag ellenőrzési intézkedéseknek való alávetésről.
            
            
               (10)Mivel az AB-CHMINACA-t 18 tagállam a kábítószer-ellenőrzésre vonatkozó nemzeti jogszabályai alapján vonta ellenőrzés alá, három tagállam pedig egyéb jogszabályi intézkedéseket alkalmaz az AB-CHMINACA ellenőrzésére, ha az említett anyagot az egész Unióban ellenőrzési intézkedéseknek vetnék alá, az segítene egyfelől elkerülni, hogy akadályok hátráltassák a határon átnyúló bűnüldözést és igazságügyi együttműködést, másfelől pedig védelmet nyújtana az anyag beszerezhetősége és fogyasztása által jelentett kockázatokkal szemben.
            
            
               (11)A 2005/387/IB határozat végrehajtási hatásköröket ruház a Tanácsra annak érdekében, hogy uniós szinten gyors és szakértelmen alapuló válaszlépéseket lehessen tenni a tagállamok által észlelt és bejelentett új pszichoaktív anyagok megjelenésére azáltal, hogy az ilyen anyagokat az egész Unióban ellenőrzési intézkedéseknek veti alá. Mivel az ilyen végrehajtási hatáskörök gyakorlásához szükséges feltételek teljesültek, és az erre vonatkozó eljárást is lefolytatták, a Tanácsnak végrehajtási határozatot kell elfogadnia annak érdekében, hogy az AB-CHMINACA-t ellenőrzési intézkedéseknek lehessen alávetni az egész Unióban.
            
            
               (12)Dániára nézve a 2005/387/IB határozat kötelező, ezért részt vesz ennek a határozatnak az elfogadásában és alkalmazásában.
            
            
               (13)Írországra nézve a 2005/387/IB határozat kötelező, ezért részt vesz ennek a határozatnak az elfogadásában és alkalmazásában.
            
            
               (14)Az Egyesült Királyságra nézve a 2005/387/IB határozat nem kötelező, ezért nem vesz részt ennek a határozatnak az elfogadásában és alkalmazásában, az rá nézve nem kötelező és nem alkalmazandó,
            
            
               ELFOGADTA EZT A HATÁROZATOT: 
            
            
               1. cikk
            
            
               Az N-(1-amino-3-metil-1-oxobután-2-il)-1-(ciklohexil-metil)-1H-indazol-3-karboxamid (AB-CHMINACA) új pszichoaktív anyagot ellenőrzési intézkedéseknek kell alávetni az egész Unióban.
            
            
               2. cikk
            
         
         
            
               Legkésőbb [e határozat kihirdetésétől számított egy éven belül] a tagállamok nemzeti jogukkal összhangban meghozzák a szükséges intézkedéseket, hogy az Egyesült Nemzetek Szervezete pszichotrop anyagokról szóló, 1971. évi egyezménye szerinti kötelezettségeiken alapuló jogszabályaik előírásainak megfelelően az 1. cikkben említett új pszichoaktív anyagot ellenőrzési intézkedések és büntetőjogi szankciók alá vonják.
            
            
               3. cikk
            
            
               Ez a határozat az Európai Unió Hivatalos Lapjában való kihirdetését követő napon lép hatályba.
            
            
            
               Ezt a határozatot a Szerződéseknek megfelelően kell alkalmazni.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 127., 2005.5.20., 32. o.
               
               
                  
                     (2)
                  
                        HL L 127., 2005.5.20., 32. o.
               
               
                  
                     (3)
                  
                        HL C , , . o.